CELEX: 62019CB0153
Language: ro
Date: 2020-05-28 00:00:00
Title: Cauza C-153/19: Ordonanța Curții (Camera a opta) din 28 mai 2020 (cerere de decizie preliminară formulată de Amtsgericht Köln – Germania) – FZ/DER Touristik GmbH (Trimitere preliminară – Articolul 99 din Regulamentul de procedură al Curții – Transporturi aeriene – Regulamentul (CE) nr. 261/2004 – Articolul 12 – Circuit turistic – Întârziere prelungită a unui zbor – Compensare a pasagerilor – Compensație suplimentară – Dreptul pasagerului la reducerea prețului călătoriei)

31.8.2020   
            
            
               RO
            
            
               Jurnalul Oficial al Uniunii Europene
            
            
               C 287/16
            
         
      Ordonanța Curții (Camera a opta) din 28 mai 2020 (cerere de decizie preliminară formulată de Amtsgericht Köln – Germania) – FZ/DER Touristik GmbH
      (Cauza C-153/19) (1)
      
      (Trimitere preliminară - Articolul 99 din Regulamentul de procedură al Curții - Transporturi aeriene - Regulamentul (CE) nr. 261/2004 - Articolul 12 - Circuit turistic - Întârziere prelungită a unui zbor - Compensare a pasagerilor - Compensație suplimentară - Dreptul pasagerului la reducerea prețului călătoriei)
      (2020/C 287/23)
      Limba de procedură: germana
      
         Instanța de trimitere
      
      Amtsgericht Köln (Tribunalul Districtual din Köln)
      
         Părțile din procedura principală
      
      
         Reclamant: FZ
      
         Pârâtă: DER Touristik GmbH
      
         Dispozitivul
      
      Articolul 12 din Regulamentul (CE) nr. 261/2004 al Parlamentului European și al Consiliului din 11 februarie 2004 de stabilire a unor norme comune în materie de compensare și de asistență a pasagerilor în eventualitatea refuzului la îmbarcare și anulării sau întârzierii prelungite a zborurilor și de abrogare a Regulamentului (CEE) nr. 295/91 trebuie să fie interpretat în sensul că nu se opune ca un pasager, care a primit deja o compensație în temeiul articolului 7 din acest regulament, să poată primi o compensație în temeiul unui drept la reducerea prețului călătoriei de care dispune față de un operator de turism, prevăzut de dreptul statului membru în discuție, în măsura în care această din urmă compensație este acordată pentru un prejudiciu individualizat care este cauzat de una dintre situațiile prevăzute la articolul 1 alineatul (1) din regulamentul menționat, aspect a cărui verificare este de competența instanței de trimitere.
      
         (1)  JO C 182, 27.5.2019.